o
ISRAEL-RAPORTTI EUROOPAN PARLAMENTISTA
Tervetuloa ohjelmamme pariin.
Olemme Euroopan parlamentissa EU:n sydämessä, Brysselissä.
Tässä ohjelmassa juhlimme Israelin itsenäisyyspäivää.
Israel itsenäistyi 65 vuotta sitten.
Israelin valtio syntyi 14.5.1948.
Päivänä, jona Israel julistautui itsenäiseksi, -
viisi arabimaata hyökkäsi sen kimppuun.
Israel on voittanut viisi suursotaa kamppailussa olemassaolostaan.
Juhlimme Israelin saavutuksia tieteen ja teknologian saralla -
ja puhumme Israelista kansojen valona ja toivona.
Toivotamme tervetulleeksi suomalaiset TV7-kanavan katsojat -
ja romanialaiset Alfa & Omega -kanavan katsojat -
sekä tuttuun tapaan Revelation TV -kanavan brittikatsojat.
Tervetuloa ohjelmaan, Hannu, samoin Andrew Tucker ECI:stä -
ja Ben Bourgel Israelin Brysselin-suurlähetystöstä.
Hannu, jakso on omistettu Israelin 65. itsenäisyyspäivälle.
Monet epäilivät Israelin selviytymisen mahdollisuuksia, -
mutta siitä on tullut taloudellinen ja sotilaallinen voimatekijä.
Euroopalla on yhteiset arvot Israelin kanssa.
Parlamentin jäsenenä toimit Israelin ja juutalaisten puolestapuhujana.
Mitä Israel merkitsee sinulle?
Israelilla on minulle suuri merkitys.
Haluan tuoda esiin kolme tärkeää asiaa.
Ensinnäkin se on juutalaisten Luvattu maa.
Jumala antoi maan juutalaiselle kansalle.
Se on ensimmäinen ja tärkein asia.
Saanko sanoa siihen "aamen"? - Sano vain.
Toiseksi EU-politiikkojen on syytä muistaa, -
että Israel on Lähi-idän ainoa demokratia.
Israel kannattaa samoja arvoja kuin EU ja Suomi:
demokratia, ihmisoikeudet, sananvapaus, oikeusvaltioperiaate.
Ne ovat tärkeitä asioita.
Kolmanneksi minulla on henkilökohtainen side Israeliin.
Sisareni ja hänen perheensä asuvat Israelissa.
Siellä asuu sukulaisiani ja monia ystäviäni.
Käyn mielelläni Israelissa aina, kun minulle suodaan tilaisuus.
Israel on minulle hyvin tärkeä.
Lisäksi voimme olla varmoja siitä, että kun siunaamme Israelia, -
Jumala siunaa Suomea.
Asia on monitasoinen, mutta tuon esiin nämä kolme seikkaa.
Andrew, edustat European Coalition for Israel (ECI) -järjestöä.
Tämä ohjelma on pitkälti ECI-järjestön ansiota.
Israelilla on takanaan 65 vuotta uskomatonta historiaa.
Israelin ei pitänyt selviytyä edes itsenäisyyssodasta.
Se torjui vihollisen myös sodassa 1967 -
ja Jom kippur -sodassa 1973.
Israeliin on tulvinut juutalaisia eri puolelta maailmaa.
Onko Jumalan käsi toiminut Israelin historiassa?
Siitä ei ole epäilyksen häivääkään.
Kristityt pohtivat usein, toimiiko Jumala yhä maailmassamme.
Minusta Israelin olemassaolo todistaa, että Hän toimii yhä.
Viimeksi kuluneen 200 vuoden tapahtumat ovat olleet suuri ihme.
Israelin ennalleen asettaminen on ollut uskomaton tapahtumakulku.
Monissa maissa hajallaan asuneet juutalaiset kokoontuivat Israeliin.
He sulautuivat vähitellen yhdeksi kansaksi.
Se jo itsessään on ihme.
Kun sitä tarkastellaan Jumalan Sanan valossa, nähdään kaksoisihme.
Jumala on luvannut sen etukäteen tarkalleen.
Juutalaiset hajaantuisivat kansojen keskelle.
Hän lupasi tuoda heidät takaisin omaan maahansa, -
kymmenen heimoa sekä kaksi Babyloniaan vietyä heimoa.
Hän ilmoitti, että se on oleva suurempi ihme kuin Egyptistä lähtö.
Juutalainen kansa on elävä todiste siitä, että Jumala on olemassa, -
että Hän on Raamatun Jumala ja että Hän hallitsee yhä maailmassa.
Se on ihmeellistä, ja siksi se on niin erityinen kansa.
Ben Bourgel, edustat Israelia Euroopan parlamentissa ja EU:ssa.
Millaista on edustaa Israelia diplomaattina ulkomailla, -
etenkin Euroopan unionissa?
Israel on taas valtioiden kartalla juutalaisena valtiona.
Juutalaiset unelmoivat siitä yli 2 000 vuoden ajan.
Ensinnäkin se on suuri etuoikeus, -
että saa edustaa Israelia ulkomailla ensimmäisten joukossa -
ja luoda suhteita naapureihin, etenkin Eurooppaan, -
jonka kanssa meillä on yhteiset juuret ja arvot.
Minulle henkilökohtaisesti on hyvin tärkeää saada olla täällä -
lujittamassa siteitä EU:hun ja meppeihin.
Tarvittaessa yritämme puolustaa Israelin olemassaolon oikeutusta, -
oikoa väärinkäsityksiä ja parantaa yhteistyötä.
Andrew, esitän sinulle kysymyksen.
Israel on ainoa 2. maailmansodan jälkimainingeissa syntynyt valtio, -
jonka olemassaolon oikeutusta on kyseenalaistettu -
lähinnä vasemmistoälymystön mielipiteen ilmauksissa.
Silti juridiset ja historialliset perusteet ovat hyvin vahvat.
Kansainliittohan päätti San Remossa synnyttää Israelin valtion.
ECI on pyrkinyt tuomaan juridista perustetta esille.
Mikä on Israelin olemassaolon moraalinen ja juridinen oikeutus?
Israel on tosiaankin ainoa valtio, -
jonka olemassaolon oikeutusta kyseenalaistetaan.
Mielestäni Israelin olemassaolon oikeutukselle -
on maailman valtioista kaikkein vakuuttavimmat juridiset perusteet.
Esimerkiksi kotimaani Australian taustalla on kolonisaatiota -
ja aboriginaalien etnistä kansanmurhaa.
Sama pätee Pohjois-Amerikkaan ja moniin muihin maihin.
Niiden olemassaolon oikeutusta ei kyseenalaisteta.
Monet ajattelevat, että Israel syntyi 1900-luvun puolivälissä.
Tavallaan asia onkin niin.
Ben-Gurion luki Israelin itsenäisyysjulistuksen 15.5.1948.
Juuret ulottuvat yli 2 000 vuoden taakse.
Valtio on olemassa, kun kansalla on side maahan -
ja kun se asuu maassa.
Israel on ainoa kansa, -
jolla on ollut kansallisvaltio niin kutsutussa Palestiinassa.
Se on ainoa kansa, jolla on ollut jatkuvaa asutusta maassa -
2 000 vuoden ajan.
Kansa on asunut diasporassa, mutta Jerusalemissa, Tiberiaassa, -
Haifassa, Jaffassa ja muualla on aina ollut juutalaisasutusta.
Maassa on aina asunut juutalaisia.
Juutalaisen valtion oikeutuksen perusta on yhtäältä historiallinen.
Juutalaiset ovat asuneet maassa kauemmin kuin mikään muu ihmisryhmä.
Ei voida todistaa, että ns. palestiinalaisten juuret -
ulottuvat muutamaa sukupolvea pidemmälle.
He kuuluvat sinne, ja heillä on oikeuksia. Sitä ei pidä kieltää.
Juutalaisen kansan juuret ulottuvat yli 2 000 vuoden taakse.
Ensimmäisen maailmansodan jälkeiset tapahtumat -
olivat juridisesti juutalaisen valtion synnytysprosessia:
Pariisin rauhankonferenssi, Lähi-idän mandaattien perustaminen.
Syyrian, Irakin ja Palestiinan mandaattien oli tarkoitus -
oli synnyttää juutalaiselle kansalle kotimaa.
Juridisesti Israelin valtio syntyi San Remon konferenssissa -
Palestiinan mandaattina.
Britannia sotki mandaatin asiat täydellisesti.
Perusajatus mandaatin takana kadotettiin.
Kansainliiton ja liittoutuneiden päätöksen tarkoitus -
oli istuttaa juutalaiset kansana maahan -
ja antaa arabeille omat maa-alueet. Sillä tavalla Syyria perustettiin.
Syyrian asiat ovat nykyään sekaisin.
Se perustettiin samana päivänä, 25.4.1920 San Remossa.
Kukaan ei kyseenalaista Syyrian valtion olemassaolon oikeutusta.
Lisäksi Israel julistautui itsenäiseksi maaksi.
Se sinetöi aseman itsenäisenä valtiona.
Nämä kaikki yhdessä antavat mielestäni Israelille -
parhaan mahdollisen juridisen oikeutuksen -
verrattuna mihin tahansa maailman valtioon.
Perustetta ei ikävä kyllä juurikaan tunneta.
Juridista puolta pitää tuoda paremmin esiin.
Hiljattain EU-ulkoministeri Catherine Ashtonilta kysyttiin, -
mikä on tällä hetkellä Lähi-idän suurin uhka.
Hän sanoi, että suurin ongelma on Länsirannan siirtokunnat.
Miten niin? Mihin unohtui Syyria?
Tietojen mukaan siellä on julmasti tapettu jopa 90 000 ihmistä.
Se osoittaa, miten huonosti ihmiset tuntevat Lähi-idän tilanteen.
He eivät tunne San Remon konferenssia -
eivätkä Kansainliiton päätöksiä.
Halusin lisätä tämän, -
koska aika ajoin kuulee aika sekavia lausuntoja.
Toivottavasti Ashton katsoo ohjelmaamme.
Theodor Herzliä pidetään poliittisen sionismin perustajana.
Hän julkaisi kirjan nimeltään "Juutalaisvaltio".
Onko sionismi Israelin valtion määräävä ideologia?
Mikä on sionismin määritelmä?
Israelin vastustajat ovat viime vuosina -
hyökänneet vahvasti sionismia ja sen ideologiaa vastaan.
Sitä arvostellaan myös Israelissa, mutta sionismi on yhä voimakasta.
Sionismin ajatus on hyvin yksinkertainen.
Sen mukaan juutalaiset määrittävät, keitä he ovat ja mitä he tekevät.
Se on paras osoitus itsevoimaantumisesta.
Se on itsemääräämisoikeuden määritelmä.
Sionismi oli iso tekijä Israelin itsenäistymisen taustalla.
Sionismi tarkoittaa myös sitä, -
että juutalaiset asuvat Israelissa ja heillä on oikeus maahansa, -
ja että he rakentavat maataan vastuullisesti -
ja luovat kestävän sosiaalisen rakennelman.
Sionismi vaikuttaa yhä Israelin monien saavutusten takana.
Innovaatio maassamme on sionismin sivutuotetta.
Se ei ole vain älykkäiden kansalaistemme ansiota.
Juuri itsenäisyyspäivän alla -
vietetään holokaustin muistopäivää.
Jad vashem -museossa muistellaan 6 miljoonaa holokaustin uhria.
Israelin valtion perustaminen merkitsi myös sitä, -
että juutalaisilla on aina turvapaikka, -
jonne he voivat paeta antisemitismiä.
Mikä merkitys Israelin valtiolla on ollut yhteisöille, -
jotka muuten olisi hävitetty?
Tällaisia yhteisöjä on paljon.
Israeliin on tullut monia ihmisiä etsimään turvapaikkaa ja kotia.
He ovat löytäneet paikan, jota he pystyvät rakentamaan itse.
Kannattaa muistella holokaustista selviytyneiden saavutuksia.
Muutama vuosi 6 milj. juutalaisen murhan jälkeen, vuonna 1948, -
vainoista selviytyneet taistelivat sodassa Israelin joukoissa -
vain muutama päivä maahantulonsa jälkeen.
He eivät edes puhuneet yhteistä kieltä.
Heille oli tärkeämpää löytää koti kuin turvapaikka.
Hannu, holokaustin muistopäivä on uskomaton päivä Israelissa.
Koko maa pysähtyy kahdeksi minuutiksi.
Tel Aviv ei koskaan hiljene. Ehkä kenties vain Jom kippur -päivänä.
Kuljettajat nousevat autoistaan. Matkustajat nousevat busseista.
Kaikki pitävät kahden minuutin hiljaisen hetken.
Miten tärkeää on pitää holokaustin muisto elossa -
ja opettaa antisemitismin vaaroista?
Jos katsomme antisemitismiä sormiemme läpi, -
Euroopan olemassaolo on uhattuna.
Se on tärkeää etenkin nykyään, -
koska antisemitismi on lisääntymässä Euroopassa.
Kun tulin Euroopan parlamenttiin yhdeksän vuotta sitten, -
aloitin erään perinteen Tomas Sandellin kanssa.
Sandell on ECI:n perustaja ja johtaja.
Päätimme, että Euroopan instituutiossa on tärkeää -
järjestää kerran vuodessa, tammikuun 27. päivänä, -
holokaustin muistopäivä ja siihen liittyvä tapahtuma.
Kutsumme kaikki parlamentin jäsenet yhtenä päivänä vuodessa -
muistamaan, mikä oli EU:n perusta, -
kun Euroopan unioni perustettiin.
Voidaan sanoa, että se perustettiin, -
kun liittoutuneet avasivat keskitysleirien portit ja näkivät, -
millainen joukkomurha oli tapahtunut.
He sanoivat: "Ei enää koskaan."
Se oli uuden Euroopan synty.
Päätettiin rakentaa uusi Eurooppa, -
jonka ydinarvoja ovat demokratia ja ihmisarvot.
Eurooppalaisina meidän on muistettava, -
mikä on perustamme ja historiamme.
Viime vuosina Euroopassa on ollut vaarallisia merkkejä, -
esimerkiksi Kreikassa, Unkarissa, Itävallassa ja muissa maissa.
Antisemitismi, muukalaisviha ja rasismi lisääntyvät.
EU on arvojen unioni.
Täällä ei ole tilaa sellaisille ilmiöille.
On tärkeää pitää muisto elossa ja muistella edes kerran vuodessa -
täällä Euroopan parlamentissa ja EU-instituutioissa, mitä tapahtui.
On sanottava yhä uudelleen: "Ei enää koskaan."
Siihen on sitouduttava selvästi.
Työskentelen pääosin koulutussektorilla.
Meidän on tuotettava oppimateriaalia kouluihin, -
jotta lapset saavat tietää, mitä on tapahtunut.
Haluamme rakentaa paremman maailman, jossa ei ole vihaa -
eikä antisemitismiä.
Se on tärkeää Euroopalle ja eurooppalaisille.
Olen täysin samaa mieltä.
Andrew, kävin Jerusalemin Jad vashem -holokaustimuseossa.
Museo on kuin nuoli, joka menee Israelin ja Jerusalemin sydämeen -
ja juutalaisen kansan sydämeen.
On mielenkiintoista tarkastella historiaa.
Kun antisemitismi hyökkää juutalaisia vastaan, -
se ei pysähdy pelkästään juutalaisiin.
Hitlerin mielipuolinen poliittinen ideologia tuhosi koko Euroopan -
ja raastoi juutalaisyhteisöjä.
Onneksi juutalaiset voittivat selviytymällä.
Miten Israelia koskevia valheita ja väärinymmärryksiä voidaan oikoa?
Miten torjua antisemitismiä?
Tällä viikolla julkaistiin raportti, jonka mukaan -
antisemitismi lisääntyi maailmassa 30 % vuonna 2012.
Eikö sen pitäisi herättää seurakunta huomaamaan antisemitismin vaarat?
On tärkeää ymmärtää ensinnäkin historiaa.
Historia kannattaa tavallaan elää uudelleen läpi.
Esimerkiksi ajatus siitä, että Israel syntyi holokaustista, -
on mielestäni virheellinen.
Israel syntyi kauan ennen holokaustia.
Juutalaisten juuret Israelin maahan ulottuvat yli 2 000 vuoden taa.
Holokausti oli tavallaan vedenjakaja.
Se oli hetki, jolloin helvetin tulvaportit avattiin Euroopassa.
Se loi jotakin, mikä mahdollisti valtion synnyn.
Kansan side maahan ulottuu paljon kauemmas ajassa.
Historia on ehdottoman tärkeää.
Etenkin Euroopan kristittyjen täytyy ymmärtää omaa historiaansa.
Kristillisen Euroopan juuret ovat juutalaisessa kansassa.
Kristinuskon juuret ovat juutalaisessa kansassa.
On tärkeää ymmärtää identiteettimme kristittyinä.
Olemme erottaneet toisistaan Uuden ja Vanhan testamentin.
Vanhan testamentin uskotaan kuuluvan menneisyyteen.
Ajatellaan, että nyt meillä on seurakunta.
On tärkeää ymmärtää, että kristityn identiteetti -
liittyy Jumalan ja juutalaisen kansan suhteeseen.
Kun puhutaan Euroopan judeo-kristillisistä arvoista, -
tarkoitetaan todellisuudessa sitä, -
että kristilliset arvot perustuvat juutalaisiin arvoihin.
Tämä pätee etenkin elämän arvostamisen suhteen.
Se on tärkeää juutalaisille.
Olen samaa mieltä siitä, että EU:n aate on hieno.
Vapaus itsessään -
ei kuitenkaan takaa elämää, -
ellemme ymmärrä elämän arvoa itsessään.
Euroopan suurin haaste -
on tunnistaa todelliset arvot, joihin uskomme.
Sananvapaus ja demokratia eivät itsessään riitä, -
ellemme ole juurtuneet elämän arvostamiseen, -
jota juutalaiset ilmentävät.
Vaimoni ja minä kävimme Jad vashem -museossa.
Oppaanamme toimi holokaustista selviytyneen tytär.
Hän kertoi Varsovan getosta.
Hän kertoi, että gettoon sullotut juutalaiset -
taistelivat pitämällä kiinni elämän juhlasta.
He järjestivät konsertteja ja näytelmiä.
Se on juutalaisten ja israelilaisten asenne.
Kerroit, että holokaustista selviytyneitä saapui Israeliin.
Heti seuraavina päivinä he ryhtyivät puolustamaan Israelia sodassa.
Mistä selviytyneet ja ensimmäiset paluumuuttajat, -
kuten David Ben-Gurion, Israelin ensimmäinen pääministeri, -
saivat rohkeutta perustaa valtion vaikeassa tilanteessa?
He uskoivat juutalaisen kansan tulevaisuuteen.
He pitivät tehtävänään perustaa valtion Israelin maahan.
He ymmärsivät, että tilaisuus oli ainutlaatuinen.
He tekivät kaikkensa. Heidän perintönsä elää yhä.
Heidän saavutuksensa antaa meille voimaa ja innoitusta.
Heitä ympäröivät hyvin vihamieliset voimat ja naapurivaltiot.
Luonnonvaroja oli hyvin niukasti.
Siitä huolimatta ihmisiä kokoontui kaikkialta maailmasta -
perustamaan uudelleen maan, joka uinui yli 2 000 vuotta.
Ajattelemme, että usko yhteiseen tulevaisuuteen -
ja Kaikkivaltiaan apu ovat tuoneet meidät tähän asti.
Luin Israelin pääministerin Benjamin Netanjahun kirjan, -
jossa hän kirjoittaa, että Euroopan juutalaiset kuuluivat keskiluokkaan.
He eivät saaneet omistaa maata.
Ensimmäiset paluumuuttajat toimivat aluksi maanviljelijöinä.
He ryhtyivät puolustamaan tilojaan aseellisesti.
Siitä syntyivät Haganah-järjestö ja Israelin puolustusvoimat.
Miten tärkeä itsepuolustusoikeus on Israelille?
Se tarkoittaa itsevoimautumista. Ei ole riippuvainen kenestäkään.
Meillä on hyviä ystäviä. Meillä on myös vihollisia.
Meille on tärkeä tietää, että pystymme puolustamaan itseämme.
Meille on tärkeää olla sotilaallisesti omavarainen.
Hannu, Israelin puolustusvoimain työtä on syytä ihailla.
Israelilaiset uhraavat elämästään lähes 2 vuotta -
isänmaansa puolustamiselle. Voimme oppia siitä paljon.
Voimme antaa nuorille näyn, tarkoituksen ja areenan.
Tarkoitatko turvallisuuteen liittyvissä asioissa?
Yhteiskunnallisessa vapaaehtoistyössä
Israelilaiset saavat sen jo kasvatuksesta.
Jos vertaan sisareni perhettä omaan perheeseeni, -
tilanne on aivan erilainen.
Euroopassa emme ymmärrä, millainen on tilanne siellä.
Meidän on yritettävä ymmärtää paremmin, -
mikä on tilanne ja mikä on esimeriksi Iranin uhka nyt.
Euroopassa keskustellaan siitä paljon.
Se ei uhkaa vain Israelia vaan Eurooppaa ja läntistä maailmaa.
Iranilaiset eivät hyväksy meidän arvojamme.
On myös hyvin tärkeää muistaa, -
että kyseessä on kulttuurien yhteentörmäys.
On totta, että tilanne siellä on monin tavoin erilainen.
Poliitikkona toivon, että Euroopan päättäjät -
perehtyvät paremmin Israelin tilanteeseen.
Terrorijärjestöille ei pidä antaa tuumaakaan jalansijaa.
Kiitos, että olitte mukana ohjelmassa.
Kiitän myös romanialaisia Alfa & Omega -kanavan katsojia -
sekä TV7-kanavan katsojia.
Juhlikaamme Israelin 65 olemassaolon vuotta!
Suomennos: Marianne Tenetz